**Umumiy o’rta ta’lim: o’tmish, bugun va kelajak**

Hafizullayev Javlon

Alfraganus universitetining 1-bosqich talabasi

Ilmiy rahbar: Qodirov Anvar Qahhorovich

Alfraganus universiteti ijtimoiy fanlar fakulteti

o’qituvchisi, professor

**Annotatsiya:** Ushbu maqolada yurtimizda umumiy o’rta ta’lim sohasida yaqin o’tmishimizda qilingan ishlar, bugungi kunda qilinayotgan ishlar va kelgusi yillarda qilinishi kerak bo’lgan ishlar haqida so’z olib boriladi.

**Kalit so’zlar:** Ta’lim to’g’risidagi qonun, Finlandiya ta’lim dasturi, e-maktab onlayn platformasi,

Insoniyat bor ekanki, har doim yangi ma’lumotlarn, yangi narsalarni toishga, izlanishga intilgan va bu narsa insonni bilimli bo’lishga undagan. Zero bilim insonni yuksak darajaga ko’taribgina qolmasdan,u yashayotgan mamlakatni ham yuksaltiradi. Jahon tajribasi ham faqat bilim orqaligina ko’plab muammolarni hal qilishi mumkinligini ko’rsatadi. Bilimli kishilarning qobiliyati va yutuqlari bilan ko’p mamlakatlar rivojlanmoqda. Shuning uchun har bir uzoqni ko’zlovchi mamlakat o’z fuqarolarining bilimli bo’lishidan manfaatdor va shu yo’lda harakat qiladi. Fuqarolarning bilimli bo’lishiga esa, bilim olish qanday yo’lga qo’yilganligi, unga qanday shart-imkoniyatlar yaratilganligi ta’sir qiladi. Bunda ta’lim tizimining qandayligi, ayniqsa umumiy o’rta ta’lim hal qiluvchi rol o’ynaydi.

Bugungi kunda yurtimizda umumiy o’rta ta’lim tizimi tarixan bir necha bir necha asrlarga borib taqaladi. Xususan, yurtimizdagi ilk maktablar asosan madrasalarda tashkil etilgan edi. U yerda asosan diniy bilimlar o’rgatilar edi. Bunday madrasalarga Toshkent shahridagi Baroqxon va Ko’kaldosh madrasalari va boshqa ko’plab madrasalarni misol qilib ko’rsatishimiz mumkin. Lekin bizning ta’lim tizimimizni rivojlanishiga bir qancha ta’qiqlar bo’ldi. Ammo shunga qaramay xalqimizni bilimli, msa’naviyatli qilish uchun jadid bobolarimiz mardonavor ish olib bordilar. Jadid ahli ziyolilari bo’lmish Munavvar qori, Mahmudxo’ja Behbudiy, Sadriddin Ayniy, Fitrat, Cho’lpon, Abdulla Qodiriy, Abdulla Avloniy, Hamza, G’ozi Yunus, Xurshid va boshqalar bilan bir qatorda XX asr bo’sag’asida tug’ilgan iste’dodli yoshlar Mashriq Yunusov, Naim Said, Rafiq Mo’min Mahmud Xodiyev, Baxrom Xaydariy va boshqa qator ziyolilar jonbozlik qildilar. Samarqandda mashhur ma’rifatparvarlar Mahmudxo’ja Behbudiy, Abdurauf Fitrat, Akobir Shomansurzoda, Said Axmad, Saidaxmadxo’ja Siddiqiy, Mardonquli Shomuhammadzoda maktab islohotinio amalga oshirish fikri bilan maydonga chiqdilar. Ular 1917-yil aprel oyidan boshlab ”Hurriyat” gazetasi sahifalarida yangi usuldagi maktablarning keng tarmoqlarini yaratish zarurligi haqidagi fikrni ilgari surdilar. “Anjumani maorif” jamioyatining mablag’lariga “Rushdiya “ maktabi ochildi, unda bepul o’qitilar edi. Abdurauf Fitrat bilan Kamol Shams bu maktabda o’quvchilarga islom diniy ta’limoti, islom tarixi, musulmon huquqi, turk, arab va fors tillarini arifmetika, geometriya, geografiya, tabiatshunoslik, tarix fanlari o’qitilgan. Yoz faslida Samarqandning o’zida taniqli ma’rifatparvar, shoir va dramaturg Hoji Muin Shukrullo “Tarbiyat” maktabini ochdi. 1918-yilning yozida Samarqandda Musulmon o’qituvchilar uchun pedagogik kurslar” ochildi va kuzida esa Toshkentda Toshkent uyezdining tub aholisi uchun maktab o’qituvchilari kurslari ochildi.1918-yil 9-aprelda Munavvar Qori uyida to’langan jadidlar Turkiston Xalq dorilfununinig musulmon bo’limini tashkil etish maqsadida 9 kishidan iborat tashkilot komissiyasini tuzadi.

Milliy jadid maktablari uchun darsliklar, o’qish kitoblarini ziyolilarimiz yozib chiqarib keldilar. 1917-yilda A.Avloniy “Turkiy guliston yoxud axloq” asarini qayta nashr qildi, shuningdek “Maktab gulistoni” o’qish kitobini, ikki jildlik “Adabiyot yoxud milliy she’rlar kitoblarini, Fitrat 1917-yilda “O’quv’’ kitobini, 1919-yilda Sh.Rahimiy va Q.Ramazon bilan birga “Ona tili” darsligini, so’ngra “Imlo masalalari” kitobini yozib chiqardi. Shokirjon Raximiy 1919-yilda birinchi alifbo – “sovg’a”, 1922-yilda “O’zbek alifbosi” darsliklarini chop etdi.

O’zbekiston SSSR Oliy Sovetining 1957-yil 1-oktabrdagi sessiyasida “O’zbekiston SSSRda yeti yillik ta’limni to’liq amalga oshirish to’g’risida”gi qonunning qabul qilinishi maktablarda ta’lim tizimi takomillashtirishga qaratilgan dastlabki qadam bo’ldi. Yangi Qonunga ko’ra umumta’lim maktabi hamma uchun majburiy bo’lgan kamchiliklar barham topmadi. Aksincha, maktab xaqiqiy hayotdan ajralib qolgandi, o’quvchilarga berilayotgan bilimlar fan-texnika taraqqiyoti darajasiga to’g’ri kelmagan. Shuning uchun ham 1959-yil martda O’zbekiston Oliy Soveti “Maktab xalq ta’limi tizimini yanada rivojlantirish to’g’risida” yangi qonun qabul qildi. Ammo, sovet mustabid tuzumiga xos bo’lgan boshlangan ishni oxiriga yetkazmaslik odati bu gal ham muammoni hal qilish yo’lida to’g’anoq bo’lib xizmat qildi, oqibatda xalq ta’limida ahvol o’zgarmadi.

Mustaqillik yillarida O’zbekistonda pedagogik fikrlar mazmuni bilan tanishish, ularda ilgaru surilgan g’oyalarni umumlashtirish asosida ularni quyidagi asosiy yo’nalishlar bo’yicha rivojlanganligiga guvoh bo’lish mumkin:

1.Pedagogika fani metodologik g’oyalarining takomillashuvi

2.Pedagogik bilimlar ijtimoiy-g’oyaviy asoslarining boyishi

3.Shaxsni ijtimoiylashtirish

4.Yangicha ta’limiy qarasglarning paydo bo’lishi

5.Tarbiya jarayonida ijtimoiy jamoatchilik ta’sirining kuchayishi

6.Pedagog kadrlarni kasbiy jihatdan tayyorlashning yangi tizimiga asos solonishi

7.Ta’lim sohasida xalqaro hamkorlikning yo’lga qo’yilishi

8.Maxsus pedagogika ilmiy asoslarining boyishi.

Mustaqilligimizdan so’ng ta’lim tizimida, xususan umumiy o’rta ta’lim tizimida tub islohotlar amalga oshirildi. Xususan bizning ta’lim olish huquqimiz qonunan mustahkamlab qo’yildi. Yangi tahrirdagi O’zbekiston Respublikasi Konstitutsiyasining 50-moddasida shunday deyilgan:

“Har kim bilim olish huquqiga ega. Bepul ta’lim olish davlat tomonidan kafolatlanadi. Maktab ishlari davlat nazoratidadir” deb belgilab o’tilgan. Har kim bilim olish huquqiga ega ekanligi, mamlakatda yashovchi har bir aholi fuqaroligi, millati, irqi, dini, jinsi va boshqalardan qat’iy nazar shu huquqdan foydalanishini bildiradi. Konstitutsiyada belgilangan bilim olish huquqi O’zbekiston Respublikasining “Ta’lim to’g’risida”gi Qonuni va Kadrlar tayyorlash milliy Dasturi orqali ro’yobga chiqadi.

So’nggi yillarda umumiy o’rta ta’lim tizimida yangi o’zgarishlar joriy qilindi. Xususan barcha umumta’lim maktablarida

E-maktab onlayn platformasi joriy etildi. Bu tizim barcha o’qituvhi va o’quvchilar uchun qulay bo’ldi. Ammo bu tizimni qo’llash ayrim joylarda muammo bo’lib qoldi. Chunki yurtimizning tog’lij hududlaridagi maktablarda internet aloqasi sifati past, ayrim joylarda esa umuman yo’q edi. Bu tizimni chiqishidan oldin esa o’quvchilar kundalik daftar tutishar edi. Aynan mana shu ya’ni o’quvchilarning kundalik daftar tutishi yaxshi samara bergan edi. Chunki bu tizimda ota-onani farzandini ta’limida nazorat bor edi. E-maktab tizimida esa ota-onaning nazorati biroz susayib qoldi. Negaki, ayrim ota –onalarda bugungi zamonaviy smartfonlar yo’q, bo’lgan taqdirda ham ular internt, saytlarga kirish kabi amallarni(ayrimlari) bilishmas edi.

Yurtimizda umumiy o’rta ta’limni rivojlantirishga yo’naltirilayotgan ishlardan biri bu – Finlandiya ta’lim tizimini qo’llanilishidir. Bu tizimda o’quvhilar o’z bilimlarini nafaqat nazariy balki amaliy usulda ham qo’llaydilar. Bu tizimni qo’llash ta’lim tizimi uchun juda qulay edi. Ammo tanganinng ikkinchi tomoni bo’lgani kabi bu tizimni qo’llashda ham bir qancha muammolar bor edi:

Birinchidan, davlatning umumiy o’rta ta’lim tizimi sobiq SSSR davlatining ta’lim tizimiga moslashib bo’lgan edi;

Ikkinchidan; bu tizimni qo’llashda ko’pgina umumta’lim maktablarida moddiy texnik baza yetarlicha ta’minlanmagandi, ya’ni ayrim maktablarda laboratoriya jihozlari, kompyuter xonalari yetarli emas, ayrim maktablarda umuman yo’q edi;

Uchinchidan esa o’quvcvhilarning ongini mana shu ta’lim tizimiga moslashishi qiyin kechdi, chunki o’quvchilar faqat nazariy bilimlarni olib, amalda sinashda esa qiynalishar edi;

To’rtinchidan esa bu tizimga pedagog o’qituvchilarni kasbiy tayyorlash bir qancha vaqt talab etar edi.

O’zbekiston Respublikasi “Ta’lim to’g’risida”gi Qonunning 9-moddasida shunday deyilgan:

“Umumiy o’rta va o’rta maxsus ta’lim umumta’lim o’quv dasturlarini zarur bilim, malaka va ko’nikmalarni o’zlashtirishga qaratilgan.” Bu moddaning tag zamirida chuqur ma’no va mazmun yotadi. Chunki o’quvchilar ilk bilimlarni umumiy o’rta ta’limdan olishadi. Umumiy o’rta ta’limda tehsil olmagan odam oliy ta’limga kira olmaydi. Negaki oliy ta’limdagi darsliklarni o’qish uchun ham dastlabki bilim va ko’nikmaga ega bo’lishi kerak.

Kelgusidagi umumiy o’rta ta’lim tizimini rivojlantirish uchun bir qacha ishlarni amalga oshirish zarurdir. Misol uchun birinchi navbatda sharoiti og’ir bo’lgan maktablarga e’tiborni kuchaytirish kerak. Negaki, maktabda sharoit yaxshi bo’lmasa bolalarni bilimga bo’lgan qarashlari susayib boradi. Ikkinchidan esa xorijiy davlatlarning ta’lim dasturlarini o’zimizning milliyligimizga moslab qo’llash kerak. Agar shunday qilib qo’llanilsa bolalar nafaqat yangi dasturni o’rganadi, milliyligimizni unutib qo’ymaydi.

Umumiy o’rta ta’limni rivojlantirishda nodavlat ta’lim muassasalari ham muhim o’rin tutadi. Chunki bu ta’lim muassasalari nafaqat milliy dasturlar, u bilan birgalikda pxorijiy darsturlarni ham qo’llamoqda. Bunga misol qilib hozirgi kunda ko’plab odamlar orasida mashxur bo’lgan Rustam Bosimov maktabini ko’rsatishimiz mumkin. Bu yerda o’quvchilarni bilim darajasini aniqlash maqsadidia har hafta maxsus imtihon testlar olib boriladi. Xuddi maxsus o’quv markazlarni dasturlariga o’xshab.

Konstitutsiyamizning 50-moddasida shunday deyilgan: “ Davlat uzluksiz ta’lim tizimi, uning har xil turlari va shakllari, davlat va nodavlat ta’lim tashkilotlari rivojlanishini ta’minlaydi.” 2016-2017-yillargacha yurtimizda nodavlat ta’lim muassasalari yo’q edi. Keyinchalik bunday nodavlat ta’lim muassasalari tashkil etila boshlandi. Nodavlat ta’lim muassasalaridagi ayrim imkoniyatlar davlat ta’lim muassasalarida yo’q. Misol uchun men tahsil olayotgan “Alfraganus” universitetini olaylik. Bu universitetda talaba birinchi yil kontrakt asosida o’qib, yaxshi baholar bilan tamomlasa universitet tomonidan grant ajratilishi mumkin. Yana bir imkoniyatdan biri agar talaba o’quv yili davomida yaxshi baholar bilan o’qisa, fanlarni yaxshi o’zlashtirsa, keyingi o’quv yilida o’qish uchun chet davlatlarga yuborishi mumkin.

Xulosa qilib aytganda umuiy o’rta ta’lim ta’lim tizimining tayanch tarmog’idir. Chunki umumiy o’rta ta’lim bolaning kelajakda qanday inson bo’lishini belgilab beradi.

**Foydalanilgan adabiyotlar:**

1. O.T. Husanov “Konstitutsiyaviy huquq” Darslik. Toshkent “Adolat” nashriyoti 2013
2. O’zbekiston Respublikasi “Ta’lim to’g’risida”gi Qonun Lex.uz axborot portal
3. M. Rasulova, X. Toshtemirova “1917-1991-yllarda va mustaqillik yillarida pedagogik fikrlar rivoji” cyberleninka.ru portali